A 2018–2019-es UEFA-bajnokok ligája a legrangosabb európai nemzetközi labdarúgókupa, mely jelenlegi nevén 27., jogelődjeivel együttvéve 64. alkalommal került kiírásra. A döntőnek a madridi Wanda Metropolitano Stadion adott otthont. A győztes részt vett a 2019-es UEFA-szuperkupa döntőjében, ahol az ellenfele a 2018–2019-es Európa-liga győztese, a Chelsea volt, valamint a 2019-es FIFA-klubvilágbajnokságra is kijutott. A BL-t az angol Liverpool FC nyerte, története során 6. alkalommal.